เรื่องร้องเรียน (คลอง,กีดขวาง,ความสะอาด,แสงสว่าง) วันที่ 2022-05-31 02:44:09 — แขวงสวนหลวง เขตสวนหลวง กรุงเทพมหานคร
เขตสวนหลวง

1. คอนโดลุมพินีมีที่จอดรถให้ลูกบ้านไม่เพียงพอ รถจักรยานยนต์และรถยนต์ มาจอดกีดขวางผิวจราจรบริเวณปากซอยทั้งสองฝั่ง ได้แจ้งผอ.เขตสวนหลวงด้วยวาจาแล้ว ท่านบอกว่า อ๋อซอยนี้ร้องเรียนประจำ เท่านั้น จบ หาบเร่แผงลอยบดบังทัศนวิสัยในการขับขี่ จะออกจากซอยมองเห็นแต่รถเข็น ไม่เห็นรถที่วิ่งมา

2. ไฟส่องสว่างในซอยไม่เพียงพอ คุณแม่เคยโดนรถจักรยานยนต์กระชากกระเป๋า ถีบคุณแม่ล้มสะโพกหักต้องผ่าตัด เพื่อนร่วมซอยเคยโดนข่มขืน จนต้องย้ายบ้านไป ตัวเองเคยโดนวัยรุ่นต้มกระท่อมดื่มพูดจาลวนลาม

3. เจ้าหน้าที่เขต และเจ้าหน้าที่สำนักระบายน้ำ มาทำการขุดลอกคูคลองตามปฎิทินงาน โกยๆเขี่ยๆ ถ่ายภาพรายงาน แต่ไม่ได้เอาขยะขึ้นจากลำรางสารธารณะ คลองศาลเจ้ากลับขึ้นไปแม้แต่เพียงชิ้นเดียว

4. โรงงานกล่องกระดาษสร้างบ้านพักคนงาน สุดซอย ตรงข้ามบ้านข้าพเจ้า ไม่รักษาความสะอาด ทิ้งขยะลงบนผิวจราจร ลงลำรางสาธารณะเปิดเครื่องเสียง ดื่มสุราส่งเสียงดังรบกวน

5.ถังขยะไม่เพียงพอ ทำให้ขยะล้นหลามส่งกลิ่นเหม็น ไปติดต่อขอถังที่ฝ่ายรักษาเขตสวนหลวงเขาบอกว่าไม่มีมา2ปีแล้ว เนื่องจากมีปัญหาจัดซื้อจัดจ้าง นำเรียนผอ.เขตด้วยตนเองท่านก็ตอบว่าใช่ค่ะ มีปัญหาจัดซื้อจัดจ้างจริง ส่งเจ้าหน้าที่มาดูปัญหา แต่ยังไม่มีการแก้ไขอย่างไร

ฝากทีมงาน บริหารจัดการปัญหาอย่างเป็นระบบ เพื่อการพัฒนาที่ยั่งยืนนะคะ

 ขอบพระคุณเป็นอย่างสูงค่ะ